

Til Fredrikstad kommune v/Ordføreren

Kopi er sendt:

Bystyremedlemmer og varamedlemmer

Kommunedirektør Nina Tangnæs Grønvold

Direktør for virksomhetsstyring og økonomi Ole Sverre Strand

Eiendomsskattesjef Tone Aas

Fredrikstad Hytteforeningv/alle medlemmer

Fredrikstad Blad v/Øivind Lågbu

**Fredrikstad Kommune eiendomsskattesak 1.3.2020.**

Det vises til vårt brev m/vedlegg av 17.4.2020.

Fredrikstad Hytteforening (FHF) har med interesse fulgt med i den politiske prosessen den siste tiden og har bl. a. notert oss:

* Spørsmål i Formannskapet 28.4.22 fra representanten Velgaard (H)
* Intervju på FB nett med Velgaard 19.5.22. om samme spørsmål
* Notat fra kommunedirektøren 10.5.2022 til Formannskapet
* Innlegg i FB nett 23.5.2022

Fredrikstad Hytteforening oppfatter det slik at det råder usikkerhet om hvor FHF har sine informasjoner om eiendomsskattebeløpene fra nevnt i vårt brev 17.4.2022.

Vedlagt ligger brev 10.3. 2022 og 27.3. 2022 om eiendomsskattebeløp fordelt pr år.

Vi vil informere om at vi i lang tid har etterspurt om fordelingen av eiendomsskatt på hus og hytter. Vi fikk tidlig opplyst at loven ikke åpner for deling av informasjon fordi hus/hytter er i samme kategori. Etter flere forespørsler fikk vi brevet av 27.3.2022. fra økonomi - finanssjef Egil Olsen, med oppdelingen, noe vi setter stor pris på. Vi fikk informasjonen kort tid før vårt medlemsmøte 2.4.2022 slik at vi ikke kunne legge dette fram på møtet.

Utskrevet eiendomsskatt pr 1.3.2022 viste at hytter hadde en samlet skatt på kr 50.000.000,- mot kr 22.300.000,- for 2021, slik det er angitt i vårt brev av 17.4.2022.

En økning på hele **124,3 %**fra 2021 til 2022 for hytter/fritid og tilsvarende for bolig er **29,3 %.** FHF mener dette alene skyldes for høye tomtegrunnlag. Tidligere års %-vise sammenligninger er langt mer moderate og likeverdige.

FHF ber kommunen vurdere beregningsgrunnlaget for tomteverdier på hytte/fritid på nytt, og at dette bør skje gjennom samme prinsippsom for boligtakseringen med inndeling i områder og ikke kun avstand til sjøen.

FHF er sterkt uenig i at promillesatsen justeres ned for alle. Det er grunnverdiene og vurdering av hyttetomter som er feil. Med likhetsprinsippet i tankene burde hyttetomter blitt vurdert på samme linje som for bolig. Opplegget med prisintervaller som så skal justeres blir helt feil. En flat justering av promillesatsen slik kommunen leger opp til vil opprettholde de høye tomteverdiene for hytter.

Kommentarer til NOTAT fra Virksomhetsstyring og økonomi (Kommunedirektøren) i Fredrikstad til Formannskapet .Dette notatet har FHF vanskeligheter med å forstå. Notatet er delt i 2, svar på spørsmål fra Bjørnar Laabak(BL) og Truls Velgaard ( TV).

Det er ingen henvisninger/dokumentasjon på hvor informasjonen er hentet fra.

Spørsmål 4 fra BL – « Er det i det hele tatt mulig å sette de nye avholdte takstene til side for å endre modell?». Svaret er enkelt NEI, ikke etter at skattegrunnlaget for de neste 10 år er fastsatt. Begrunnelsen er ikke dokumentert.

FHF har ikke synspunkter på innføring og bruk av eiendomsskatt som del av budsjettet. Det som FHF er opptatt av er at taksten som skal legges til grunn for beregning av eiendomsskatten er slik det fremgår i kommunens egne retningslinjer fra 20.5.2020 og som fremgår av Eiendomsskattelovens § 8 A-2, sier at den skal «setjast til det beløp en må gå ut fra at eigedommen etter si innretning, brukseigeskap og lokalisering kan bli avhende for under vanlege salstilhøve ved fritt sal.»

Vi ber om at det fattes et vedtak i bystyret som sikrer at den videre prosess med fastsetting av takster for hytter sikrer at den merverdi som den utskrevne takst av 1.3.22 ikke opprettholdes.

Fredrikstad , 30.5.2022

Vennlig hilsen

Fredrikstad Hytteforening

Rolf A. Hauge

Leder

[www.fredrikstadhytteforening.no](http://www.fredrikstadhytteforening.no)

mobil 91827650

Vedlegg